**Vysvetlenie súťažných podkladov podlimitnej zákazky na predmet obstarávania „Obstaranie multifunkčných zariadení vrátane 4-ročného servisu“**

Na základe žiadosti záujemcu, ktorá bola verejnému obstarávateľovi doručená   
dňa 20.06.2018 prostredníctvom elektronického prostriedku, komunikačného rozhrania systému JOSEPHINE, o vysvetlenie informácií uvedených v súťažných podkladoch podlimitnej zákazky na predmet obstarávania „Obstaranie multifunkčných zariadení vrátane 4-ročného servisu“ zverejnenej vo Vestníku č. 115/2018 pod číslom 81111 – WYT dňa 12.06.2018 Vám v súlade s ustanovením § 114 ods. 8 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov poskytuje verejný obstarávateľ Národná banka Slovenska, IČO 30844789, Imricha Karvaša 1, 813 25 Bratislava 1 (ďalej len „NBS“) nasledujúce vysvetlenie informácií uvedených   
v súťažných podkladoch.

**Otázka č. 1**: V bode model 40.4. - je definovaná kapacita tonerov 20 000, je to podmienkou? Je možné nahradiť to multifunkčným zariadením s kapacitou tonerov napr. 16 500? Chceli by sme sa opýtať, čo Vás viedlo k definovaniu daného parametra.

**Odpoveď č. 1**: Kapacita tonera 20 000 kópii nie je nadštandardom, renomovaný výrobcovia ponúkajú tonery aj s oveľa vyššou kapacitou. Aj keď sa jedná o servis ALL IN NBS požaduje pre zachovanie určitého komfortu užívateľa minimálne kapacitu uvedenú v požadovaných parametroch, ktorá sa navyše udáva pri len 5% pokrytí výtlačku (to znamená, že skutočnosť môže byť vyššia). Pre užívateľa je časovo nevyhovujúce častejšie objednávanie   
a manipulácia s výmenou tonerov, ktorú nie každý užívateľ rovnako zvláda.

**Otázka č. 2**: V bode model 40.3 – definovaná gramáž a rýchlosť skenovania znamená   
z nášho pohľadu vyššiu radu stroja, hoci podľa ostatných informácii by sme Vám navrhli nižšiu radu, ktorá bude cenovo výhodnejšia a technicky postačujúca. Je pre Vás definovaná gramáž a rýchlosť skenovania podmienkou?

**Odpoveď č. 2**: Zadané parametre vychádzajú z minimálnych potrieb NBS. Nižšie parametre nevyhovujú. Definovaná gramáž a rýchlosť skenovania je štandardom zariadení používaných NBS.

**Otázka č. 3**: V bode model 40.1 - definovaná rýchlosť farebného skenovania je pre Vás podmienkou? Podľa ostatných parametrov by Vám postačovala nižšia rada cenovo výhodnejšia, avšak pri tomto parametri musíme vybrať iný a drahší typ.

**Odpoveď č. 3**: Jedná sa o minimálne požadované parametre verejného obstarávateľa vychádzajúc z potrieb užívateľov a doteraz používaných zariadení, ktoré verejný obstarávateľ bude nahradzovať. Nižšie parametre nevyhovujú.

**Otázka č. 4**: V bode model 40.5 – definovaná rýchlosť farebného skenovania je pre Vás podmienkou? Podľa ostatných parametrov by Vám postačovala nižšia rada cenovo výhodnejšia, avšak pri tomto parametri musíme vybrať iný a drahší typ.

**Odpoveď č. 4**: Jedná sa o minimálne požadované parametre NBS vychádzajúc z potrieb užívateľov a doteraz používaných zariadení, ktoré NBS bude nahradzovať. Nižšie parametre nevyhovujú.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

JUDr. Zora Vypušťáková

riaditeľka

odbor hospodárskych služieb